TRT RADIO/TRT - TATARÇA\nPosted 7/27/2011 6:36:48 AM UTC Updated 7/27/2011 9:16:34 AM UTC Ğilmi häm texnologik alğarışlarnıñ ilebezgä soñarıp kilüennän yış zarlanabız. Yuğisä radio ölkäsendä wazğiyät näq kiresençä. Törek cämäğätçelegeneñ radio macarası 1927nçe yılnıñ 6nçı may könne dönya belän beryulı diyärlek başlıy. 1964nçe yılnıñ 1nçe may könne TRTneñ tözelüe belän dä ör-yaña tizlek qazana.\nBügen TRT radiolarınıñ däwlät ğämmävi mäğlümat çaraları cawaplılığı, tarafsız häm nigezle tapşırular añlayışı, döres häm matur törekçäse belän äzerlänüçe xäbär, belem, mäğärif, mädäniyät, muzıka, küñel açu programmaları ilneñ här poçmağına, cämğiyätneñ här qatlamına tawışın citkerä.\nTRT Törkiyä radioları – “Radio-1”, “Radio-2” (TRT FM), “Radio-3”, “Radio-4”, 5 töbäk radiosı (Antalya, Çukurova, GAP-Diyarbakır, Erzurum, Trabzon), törek sänğät muzıkasın yaratuçılar öçen “TRT Nağme”, törek xalıq cırlarına ğaşiq buluçılar öçen “TRT Türkü”, “TRT Radio xäbär” kanalı häm xalıqara radio kanalları “Törkiyä awazı” radiosı (32 tel) häm “Awrupa FM” belän radio eşçänlege ölkäsendä ilebezdä häm dönyada tä’sirle köç wazğiyätendä.\nRadio 1– mäğärif, mädäniyät, xäbär kanalı… Belem häm mäğlümatkä, öyränügä ixtıyacı bulğan härkem öçen. Täwlek buyı tapşırular. Yözlärçä stereo tapşırğıçı belän Törkiyäneñ här urınında, iyärçen häm internet aşa böten dönyada. Belem, sänğät, ädäbiyat, teatr, sport, ekologiya, iqtisad, köndälek waqiğalar. Tormış belän bäyle böten närsä. Döres, tarafsız, tiz xäbärçelek.\nTRT Radio 1 - 1927nçe yıldan birle. Radioğız bulğan här cirdä. Radio-2 (TRT FM)- TRT stile, TRT sıyfatı belän här kön 24 säğät sezneñ belän. Canlı, küñelle, gömber-gömber. İñ küp tıñlanğan cırlar. Yözlärçä stereo tapşırğıçı belän, 99,9% çolğaw mäydanı belän Törkiyäneñ här cirendä, iyärçen häm internet aşa böten dönyada. Serdäşegez, dustığız, yul iptäşegez.\nTRT FM – yıraqlarnı yaqınaytuçı radio.\nRadio-3 - Elvis Presleydän Joan Baezgä, Frank Sinatradan Çaykovskiygä, Mozarttan Sara Vaughanğa qädär cäyelgän cilpäzä belän muzıkanıñ iñ saylap alınğan ürnäklären täqdim itüçe, klassika belän modern-zamançanı berläşterüçe radio. TRT sıyfatı belän täwlek buyı stereo efir. Törkiyäneñ här urınında, iyärçen häm internet aşa böten dönyada.\nTRT RADİO 3 – muzıkada sıyfatnıñ iseme\nRadio-4 – Traditsion törek sänğät häm xalıq muzıkasınıñ çäçäkläre bu baqçada. “Saz” muzıka uyın qoralı belän başqarılğan köylär, longalar, uvertyuralar, söyü, mäxäbbät cırları, xalıq köyläre, Anadolu (Anatoliya) cırları. Tanılğan cırçılar häm sänğätçelär, muzıkantlar. Barısı da bu kanalda. TRT sıyfatı belän här kön täwlek buyı sezneñ belän. Törkiyäneñ här cirendä, iyärçen häm internet aşa böten dönyada.\nTRT RADİO 4 – sağış betkän noqta.\nTRT Türkü - 2009nçı yılnıñ 1nçe iyül könne eşli başlağan “TRT Türkü” - FM tapşırğıçları, internet häm iyärçen aşa yañğırawçı xalıq cırların yaratuçılar kanalı. Tıñlawçılarnıñ törek xalıq muzıkasına qızıqsınuın häm söyüen arttıru töşençäse belän yulğa çıqqan “TRT Türkü” – täwlek buyı xalıq köylären täqdim itä. Tapşırularda urtaq mirasıbız bulğan xalıq köyläre birelep, xalıq mädäniyäteneñ yäşätelüenä häm taraluına da öleş kertelä.\nTRT Nağme - 2009nçı yılnıñ 6nçı may könne eşli başlağan “TRT Nağme” - FM tapşırğıçları, internet häm iyärçen aşa törek sänğät muzıkasın yaratuçılarğa barıp citä. “TRT Nağme” tapşırularında täwlek buyı törek sänğät köyläre yañğırıy.\nTRT arxivınnan saylap alınğan äsärlär häm yaña yazmalar TRT sıyfatı belän “TRT Nağme”dä täqdim itelä.\nTRT Radio Xäbär – Törkiyä häm dönyanıñ qaynar kön tärtibe, waqiğalarnıñ analizı “TRT radio xäbär”dä. Täwlek buyı eşläwçe “TRT radio xäbär” - “TRT 1”, “TRT Türk” häm “TRT xäbär” televizion kanallarındağı xäbärlär çığarılışın çiratlaşıp häm beryulı tapşıra. Xäbärlärne TRT üzgälege belän radiodan tıñlarğa teläwçelär FM tapşırğıçları, internet häm iyärçen aşa tapşıruların alıp baruçı “TRT radio xäbär”dä oçraşa.\n”Törkiyä awazı” radiosı - Qısqa dulqın Ankara radiosınnan “Törkiyä awazı” radiosına. 70 yıldan kübräk waqıt buyı Törkiyä awazı – böten dönyada. Xäbär, sport, mädäniyät-sänğät, muzıka, küñel açu. “Törkiyä awazı” radiosı – çit illärdä yäşäwçe watandaşlarıbıznıñ häm qäwemdäşlärebezneñ Törkiyä häm törek mädäniyäte belän özelmäwçe bağlanışı, awırlıqlarınıñ yärdämçese, qayğı-xäsrätläre häm şatlıq-söyeneçläreneñ urtaqlaşuçısı. Qısqa dulqında, iyärçendä häm internetta. Täwlek buyı efirda. Dönyanıñ qaysı poçmağında ğına bulmağız, “Törkiyä awazı”n tıñlağız.\nRadio-6 – İlebezneñ berlegenä häm bötenlegenä öleş kertüne maqsat itüçe, zamança yünäleştäge efir añlayışı belän här yäştäge tıñlawçığa möräcäğät itüçe kördçä radio kanalı. 2009nçı yılnıñ 1nçe may könne tapşıruların başlatıp cibärgän “Radio 6” könyaq-könçığış Anadolu töbägenä tawışın citkerä. Töbäk xalqı belän däwlät arasındağı bağlanış köçäytelgän bulsa, Törkiyäneñ xalıqara mönäsäbätlärenä dä uñay yoğıntı yasıy.\nTRT AVRUPA FM…Törkiyädän tağın ber awaz.\nTormışnıñ kölderüçe mizgelläre, moxacirlek macaraları, uñış xikäyäläre, ilebezneñ qimmätläre häm bik küp muzıka. Yäşlär häm üzlären äle dä yäş itep xis itüçelär öçen muzıka häm äñgämä – “TRT Avrupa FM”dä. “TRT Avrupa FM” - internetta, iyärçendä häm kabel translyatsiyäsendä atna eçendä här kön Törkiyä waqıtı belän 09.00-18.00 arasında efirda. Yaratqan cırığıznı söygän keşegezgä büläk itärgä yäki toyğılarığız, uy-fikerläregez belän urtaqlaşırğa teläsägez, sezne Törkiyäneñ küñelle awazı “TRT Avrupa FM”dä kötäbez.\nSoñğı xäbärlär Awrupada qış\nQar buranı keşelärneñ ğomeren özä\nAQŞ Saqlanu ministrı Äfganstanda\nMinistr Chuck Hagel Äfganstandağı Amerikan köçlärenä baraçaq\nMeksikada radiatsiya qurqınıçı\n6 keşe radiatsiyağa duçar qaluları şöbhäse belän xastaxanägä salındı\nÄrdoğan xalıqqa möräcäğat yasıy\nPremyer-ministr: "Berdäm bulsaq, köçle Törkiyä bulır"\nDönyaküläm säwdä kileşüe imzalandı\nİqtisadta 1 trillion dollar tiräse artış kötelä\nUrta Afrikada bäreleşlär däwam itä\nBaşqala Banguida 300 tiräse mäyet tabıldı